Diari Oficial de la Generalitat Valenciana


Sumari del DOGV 8872, del 03-08-2020 (2020/6293)

RESOLUCIÓ de 22 de juliol de 2020, de la Conselleria de Sanitat Universal i Salut Pública, per la qual es prorroguen tres beques per a la realització de pràctiques professionals en la Direcció General d'Assistència Sanitària, Salut Mental.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8872

Data del DOGV
:   03-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6293


Data del document
:   22-07-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 22 de juliol de 2020, de la Conselleria de Sanitat Universal i Salut Pública, per la qual es prorroguen tres beques per a la realització de pràctiques professionals en la Direcció General d'Assistència Sanitària, Salut Mental. [2020/6293]  
Mitjançant l'Ordre 1/2017, de 16 de gener, de la Conselleria de Sanitat Universal i Salut Pública, s'estableixen les bases reguladores de concessió de beques per a la realització de pràctiques professionals en la Direcció General d'Assistència Sanitària, en les dependències de la Conselleria de Sanitat Universal i Salut Pública, publicades en el Diari Oficial de la Generalitat Valenciana número 7965, de 25 de gener de 2017.  
Per Resolució de 8 de març de 2019, de la Conselleria de Sanitat Universal i Salut Pública (DOGV 8510, 21.03.2019), es convoquen tres beques per a la realització de pràctiques professionals en la Direcció General d'Assistència Sanitària, Salut Mental, en les dependències de la Conselleria de Sanitat Universal i Salut Pública.  
Mitjançant Resolució de 23 de juliol de 2019, de la directora general d'Assistència Sanitària (DOGV 8617 21.08.2019) i d'acord amb els barems establits per l'ordre de la convocatòria, es van adjudicar tres beques a les persones següents:  
  
María Cañizares Cardós en Grau de Treball Social  
Maria del Mar Caturla Bastit en Grau en Sociologia  
Iulia Ioana Tudor en Grau en Infermeria  
  
No obstant l'anterior, en la mateixa resolució, es va establir una borsa de reserva prioritzada en funció de la puntuació obtinguda. Vist l'escrit pel qual renuncia la becària María del Mar Caturla Bastit, i atés que no s'ha iniciat el període establit d'aquesta, es va adjudicar la beca per a la realització de pràctiques professionals en la Direcció General d'Assistència Sanitària, de Salut Mental a Melany Daniela Mangui Perugachi per Resolució de 29 d'agost de 2019, de la directora general d'Assistència Sanitària, de concessió de nova beca després de la renúncia de la persona que ha sigut beneficiària d'aquesta.  
Mitjançant la Resolució 23 de juliol de 2019, de la directora general d'Assistència Sanitària (DOGV 8617 21.08.2019) s'estableix l'inici de les beques l'1 de setembre de 2019.  
A cadascuna de les beneficiàries relacionades, se li va adjudicar una beca per un import de 1.064,49 euros bruts mensuals, subjectes a les retencions legalment establides, quantitat que, posteriorment, per Resolució 19 de desembre de 2019, de la directora general d'Assistència Sanitària, s'actualitza a la quantia de 1.067,09 euros, així doncs, aquest import en aquesta pròrroga s'estableix en 1.067,09 euros mensuals.  
Segons el que s'estableix en la base catorze, punts 1 i 2, de l'Ordre de 1/2017, de 16 de gener, de la Conselleria de Sanitat Universal i Salut Pública, s'estableixen les bases reguladores de concessió de beques per a la realització de pràctiques professionals en la Direcció General d'Assistència Sanitària, en les dependències de la Conselleria de Sanitat Universal i Salut Pública, la duració de les beques comprendrà, des de la incorporació de l'adjudicatari/a mitjançant resolució del director general s'Assistència Sanitària fins a un període màxim de 12 mesos. No obstant això, podrà prorrogar-se sense necessitat d'una nova convocatòria per un període màxim de dotze mesos addicionals, sempre que hi haja la disponibilitat pressupostària corresponent i el desenvolupament de l'activitat que s'estiga efectuant així ho requerisca o ho aconselle.  
Les persones beneficiàries de la beca, segons les resolucions indicades, realitzen les seues pràctiques professionals i desenvolupen els seus programes de treball de manera satisfactòria, i es considera necessari que continuen el desenvolupament de la seua activitat i, per tant, que la beca siga prorrogada.  
Així, sobre la base del que s'ha exposat anteriorment, de conformitat amb el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i d'acord amb l Decret 80/2018, de 15 de juny, del Consell, pel qual es nomena la persona titular de la Direcció General d'Assistència Sanitària, resolc  
  
Primer  
Tramitar anticipadament, condicionat a l'existència de crèdit adequat i suficient en els pressupostos de 2020 i 2021, la pròrroga de les beques per a la realització de pràctiques professionals en la Direcció General d'Assistència Sanitària, Salut Mental de María Cañizares Cardós, Iulia Ioana Tudor i Melany Daniela Mangui Perugachi. En cas de renúncia d'alguna d'aquestes, es podrà concedir una nova beca, per la resta del període màxim de gaudi d'aquesta, entre els i les integrants de la borsa.  
  
Segon  
La dotació econòmica per a finançar la present pròrroga ascendeix a la quantia global màxima de 38.415,24 euros, a càrrec de l'aplicació pressupostària 57.18.90.7131.736.78.7, línia S0421000 o equivalent, en els pressupostos de la Generalitat Valenciana, d'acord amb la següent distribució:  
  
 Any 2020 Any 2021  
12.805,08 euros 25.610,16 euros  
  
Tercer  
La pròrroga de les beques serà efectiva, per a les persones beneficiàries de les beques indicades, a partir del dia 1 de setembre de 2020, i finalitzarà el 31 d'agost de 2021.  
Les condicions d'aquestes seran, segons s'ha exposat, per un import de mil seixanta-set euros amb nou cèntims (1.067,09 ?) bruts mensuals, subjecte a la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i a qualsevol altra retenció que, en el seu cas, poguera correspondre.  
  
Quart  
La present resolució posa fi a la via administrativa i en contra d'aquesta es podrà interposar un recurs contenciós administratiu en el termini de dos mesos, comptadors des de l'endemà de la seua notificació, davant la sala contenciosa administrativa del Tribunal Superior de Justícia de la Comunitat Valenciana; així mateix, podrà interposar-se, de manera potestativa, un recurs de reposició davant la consellera de Sanitat Universal i Salut Pública en el termini d'un mes segons el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga presentar-se qualsevol altre recurs que s'estime procedent.  
  
València, 22 de juliol de 2020.- La directora general d'Assistència Sanitària: María Amparo García Layunta.